## **Møte for langrenn i Nord Norge, pr teams 21.oktober 20:00**

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯

**Tilstede:** Arnfinn Paus, Anniken Aune, Asgeir Moberg, Dorothea Blix, Eli Rognmo, Roger Finjord, Rune Tøllefsen, Stig E. Mortensen, Thomas Darell & Mona Myrland (halve møte)

**Ikke tilstede:** Jon Arne Torbergsen

**Referent:** Hanne Kristine Kroken

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯

*Få av inviterte parter var klar over formaliteten og omfanget av Nordnorske møter, og det ble besluttet at utsendt saksliste forble agenda for dette møtet.*

**Saksliste**:

1. Gjennomgang og revidering av regelverk NNM

Enstemmig enighet om at ingen endringer vedtas på dette møtet. Enighet om at klubbene har innspill de skal få komme med, og at regelverk skal besluttes på et godt grunnlag av grundig forarbeid. Det betyr at NNM 2022 gjennomføres på en tolkning av dokumentet som det står i dag.

**1.1 FIS-godkjenning**

Kom innspill på at dette er en konstruert problemstilling, fordi alle aktuelle kandidater pr dd har FIS-godkjente løyper.

Annet innspill om at grunnen til at det ble FIS-renn på midten av 00-tallet var at utøvere fra nord hadde for få FIS-poeng til gode startplasseringer i større renn. FIS-renn brukes også for å få fravær fra militærtjeneste, og for å komme inn på skole i USA. I dag er det mange flere FIS-renn, og disse trenger ikke være mesterskap.

**1.2 «Stor NNM»**

Grunntanke om stor-NNM med langrenn, kombinert og hopp på samme sted, samme helg. Dette er foreløpig en passert affære, på grunn av få hoppbakker som er i drift i alle kretsene (Finnmark har ingen).

**1.3 Diverse**

Ikke hensiktsmessig å ha 10 dagers påmeldingsfrist.

Det er en del formelle elementer som kan forenkles med å se på NSF sin arrangements-håndbok.

Programmet for NNM er stort sett greit, eneste som har kommet innspill på er sprint-stafetten for senior.

Spørsmålet er om det er ønske om et NNM som har fokus på FIS-renn eller en arena for rekruttering. Mulighet for begge? Klubbene sitter på svaret, ikke vårmøtet.

**1.4 Beslutning**

Møtet bestemmer at LK-ledere, i samspill med administrasjonen i alle kretsene, lager et høringsnotat som sendes ut til alle klubber etter jul. Innspill må komme i god tid før påske, slik at forslag kan behandles i denne gruppa og vedtak gjennomføres på vårmøtet for de nordnorske kretsene.

1. ØKONOMI OG ORGANISERING AV TEAM SNN

Kort presentasjon om at de klarer seg finansielt i år, søknad til samfunnsløftet før 1.desember ligger godt i rute. Ligger et symbolsk spørsmål om støtte på 7500 kr fra både Finnmark og Nordland.

I dag er Teamet et rekrutteringslag for team ELON, og består av løpere fra alle kretsene.

Besluttet at Team SNN skal inn på sakslista til Nordnorsk møte.

1. INNKOMMET SAK: NORD-NORSK MØTE

Det Nordnorske møtet har vært holdt under vårmøtet til Norges Skiforbund. Et slikt møte tar noen timer, men tidligere gjennomføringer har vært hastemøter. Dersom fag-og kretsledermøte ikke holdes samme tid/sted, bør vi vurdere å gjennomføre møtet på teams.

På møtet skal styrene være representert, kretsansatte og de politisk valgte (helst fra alle grener) bør delta. Møtet er ikke åpent for klubber, men tidligere har kretsene sendt ut sakslista til klubbene for å få innspill som kan tas med på møtet.

Avklart at Nordland (arrangør av sesongens NNM) innkaller til det Nordnorske vårmøtet 2022.

Foreløpige forslag til saker som skal legges til sakslista er Team SNN og hensyn til Barents Winter Games.

For å få mer oppmerksomhet på dette samarbeidet skal alle kretsene opprette side på hjemmesidene der referater, oppdatert regelverk, retningslinjer, høringsdokument og annen informasjon som er nyttig for aktuelle brukere/arrangører.

Hanne Kristine tar ansvar for at dette gjennomføres. Eli sitter på det nyeste reglementet, fra 2019.

1. MØTEKALENDER

Vi møtes igjen på teams i første halvdel av januar. Agenda er gjennomgang av dokumentet som skal sendes ut til alle klubber i alle kretsene.

*Møtet hevet 20:55*